Rikunarita-ORG/Wikinium huggingface dataset:
# Game over

**Game over** je záverečný text (termín pochádza z angl.) implementovaný v množstve počítačových hrách a videohrách oznamujúci koniec hry. Najčastejšie sa vyskytuje v žánri arkáda.

Text pôvodne oznamoval koniec hry bez ohľadu na to, či hráč zvíťazil, alebo nie, až neskôr sa začal používať ako oznámenie neúspechu.

## Zdroj

*Tento článok je čiastočný alebo úplný preklad článku Game over na českej Wikipédii (číslo revízie nebolo určené).*
# The Legend of Zelda (videohra)

|  |
| --- |
| The Legend of Zelda |
|  Logo hry

---

 |
| Základné informácie |
| Vydavateľ | Nintendo |
| Distribútor | SK: Triangle Group International (TGI) |
| Návrh | Šigeru Mijamoto |
| Séria | The Legend of Zelda |
| Dátum vydania |  1986  1993 |
| Mód | Singleplayer |
| Platforma | Family Computer Disk System Nintendo Entertainment System Nintendo GameCube Game Boy Advance |
|

---

 Pozri aj Videoherný portál |

**The Legend of Zelda** je dobrodružná videohra od spoločnosti Nintendo, vydaná v roku 1986 pre Family Computer Disk System, neskôr aj na západnom trhu pre konzolu Nintendo Entertainment System. Jej dizajnérom bol Šigeru Mijamoto a je to prvá hra v The Legend of Zelda sérii.

Hra je dostupná aj na novších platformách: prostredníctvom Virtual Console služby, alebo portov vydaných pre konzoly Nintendo GameCube a Game Boy Advance.

## Dej

V malom kráľovstve Hyrule existuje silná magická sila zvaná Triforce. Tá je rozdelená na dve časti: jedna symbolizujúcu moc, druhá múdrosť. Jedného dňa bolo kráľovstvo napadnuté armádou diabolského Ganona, ktorý sa zmocnil Triforce sily a chce ovládnuť svet. Princezná Zelda rozdelila Triforce múdrosti na 8 častí, ktoré ukryla v labyrintoch skrytých po kráľovstve. Potom vyslala svoju vernú slúžku Impu, aby našla hrdinu schopného získať ich a poraziť Ganona. Hrdinu nájde v mladom chlapcovi menom Link, ktorý sa vydá na nebezpečnú výpravu naprieč celým kráľovstvom.

## Hra

Hráč začne hru bez konkrétnych inštrukcií a hneď od začiatku sa môže slobodne pohybovať po takmer celom svete. Ten je tvorený veľkým exteriérom (po anglicky *Overworld*) a menšími interiérovými lokáciami, ako sú jaskyne a labyrinty. Herná kamera nie je plynulá: na obrazovke je vždy fixne zobrazená jedna časť celkového sveta a keď sa hráč dostane na jej okraj, kamera sa pohne k ďalšej časti.

Hráčov život symbolizujú tri srdiečka, o ktoré prichádza každým zásahom nepriateľa. Srdiečka je možné obnoviť zdvihnutím srdiečok padlých nepriateľov, konzumáciou elixírov, alebo nájdením čarovných víl. Taktiež je možné zvýšiť ich maximálny počet.

## Vývoj

Vývoj hry prebiehal súčasne s vývojom Super Mario Bros., ale keďže *The Legend of Zelda* bola určená pre periférne zariadenie Family Computer Disk System, tím sa rozhodol dokončiť *Super Mario Bros.* ako prvú.

## Referencie
# Dance-rock

|  |
| --- |
| Dance-rock |
| Pôvod v štýloch | Post-punk, post-disco, dance, R&B, rock and roll, rock |
| Kultúrne pozadie | Začiatok 80. rokov |
| Typické nástroje | Klávesy • Basová gitara • Elektrická gitara • Bicí automat |
| Všeobecná popularita | Veľká v 80-tych a 90-tych rokoch |
| Odvodené štýly | Alternative dance, Elektronický rock |
|  |
| Iné témy |
| Zoznam dance-rockových interpretov |
|

|  |  |
| --- | --- |
|  |  Hudobný portál |

 |

**Dance-rock** je hnutie post-disca spojené so žánrami post-punk a no wave, a čiastočným vplyvom R&B a funku. Klasickými predstaviteľmi sú skladba „No G.D.M.“ od formácie Gina X Performance a skupiny ako Liquid Liquid, Polyrock, Dinosaur L a kompilačný album *Disco Not Disco* z roku 2000.

Allmusic definuje „dance-rock“ ako hudbu 80. a 90. rokov praktizovanú rockovými hudobníkmi a ovplyvnenú žánrami ako Philadelphia soul, disco a funk, spojenú s rockom a dance. Podľa Allmusic do tohoto žánru patria interpreti ako The Rolling Stones, Robbie Williams, David Bowie, Duran Duran, INXS, Eurythmics, Depeche Mode, The Clash, New Order a Devo.

## Referencie

## Pozri aj

* Alternative dance
* Dance-punk
* Elektronický rock
# Dance-pop

|  |
| --- |
| Dance-pop |
| Pôvod v štýloch | Pop • Post-disco • Club/dance • R&B |
| Kultúrne pozadie | Koniec 70-tych rokov |
| Typické nástroje | Klávesy • Syntetizátor • Vokály • Bicí automat |
| Všeobecná popularita | Stredná od konca 90-tych rokov |
|  |
| Zmes štýlov |
| Teen pop |
| Iné témy |
| Boy bands • Girl groups • Eurodance • Teen pop • Stock, Aitken & Waterman • Zoznam interpretov |
|

|  |  |
| --- | --- |
|  |  Hudobný portál |

 |

**Dance-pop** je tanečne orientovaný popový žáner, ktorý sa vyvinul z post-disca na začiatku 80. rokov.

## Dejiny

Dance-pop sú v podstate chytľavé melódie, rytmy klubovej scény a popová štruktúra danej skladby. Dance-popové piesne zvyčajne skladajú producenti ako tomu bolo v 80-tých rokov, keď hi-NRG-ovplyvnené trio Stock, Aitken & Waterman vyrábalo hity hudobníkov ako Kylie Minogue, Rick Astley a tiež Bananarama. Dance-pop zvyčajne bola hudba chlapčenských a dievčenských skupín (ako Mel & Kim, Backstreet Boys, ’N Sync, etc).

## Príklady

* Cher
* Britney Spears
* Madonna
* Momoiro Clover Z
* Paula Abdul
* Janet Jackson
* Jody Watley

## Referencie
# Happy hardcore

|  |
| --- |
| Happy hardcore |
| Pôvod v štýloch | Hardcore techno Breakbeat hardcore Acid house Trance Bouncy techno Eurodance |
| Kultúrne pozadie | Začiatok 90-tych rokov – Spojené kráľovstvo, Holandsko, Nemecko |
| Typické nástroje | Syntetizátor – Bicí automat – Sekvencer – Klávesy – Sampler |
| Všeobecná popularita | stredná až vysoká |
| Odvodené štýly | 4-beat |
| Podštýly |
| UK hardcore  |
| Zmes štýlov |
| Eurobeat |
| Iné témy |
| Elektronický hudobný nástroj - Počítačová hudba - 4-beat |
|

|  |  |
| --- | --- |
|  |  Hudobný portál |

 |

**Happy hardcore** alebo **happycore** je hudobný žáner typický veľmi rýchlym tempom (obvykle okolo 150 – 180 BPM), často v spojení so sólovým spevom a sentimentálnymi textami. Tento žáner hudby je úzko spätý s typickým holandským žánrom Gabber. Happy hardcore sa vyvinul z Rave a Breakbeatu v období rokov 1991 – 1993. Najznámejšími predstaviteľmi happy hardcore sú Scott Brown, Darren Styles, Dune, Hixxy, DJ Paul Elstak, DJ Jolly, Party Animals a Charly Lownoise & Mental Theo.

## Happy hardcore kompilácie

* Bonkers
* Clubland X-Treme Hardcore
* Dancemania Speed
* Hardcore Addiction
* Happy 2b Hardcore
* Hardcore Til I Die

## Významní interpreti

|  |  |
| --- | --- |
| * Blümchen
* Marusha
* Charly Lownoise & Mental Theo
* Darren Styles
* Dougal
* Gammer
* Hixxy
* Mark Breeze
* Re-Con
* Technikore
* DJ S3RL
* Scott Brown
 | * Simon Apex
* The Sound Assassins
* DJ Brisk
* DJ Ham
* Kevin Energy
* DJ Sharkey
* DJ Slipmatt
* MC Storm
* MC Whizkid
* Lisa Abbott
* DJ Satomi
 |

## Referencie
# Dungeon synth

|  |
| --- |
| Dungeon synth |
| Kultúrne pozadie | koniec 80. rokov – začiatok 90. rokov |
| Typické nástroje | syntetizátor, klávesové nástroje |
| Všeobecná popularita | nízka |
|  |
|

|  |  |
| --- | --- |
|  |  Hudobný portál |

 |

**Dungeon synth** je podžáner hudby dark ambient, ktorá vznikla na konci osemdesiatych a začiatkom deväťdesiatych rokov. Žáner využíva estetiku a témy zvyčajne spojené s black metalom a aplikuje sa na snové ambient piesne. Štýl sa často porovnáva s hudbou videohier, pretože sa v nich občas uplatňuje.

Prví priekopníci dungeon synth sa spájali hlavne s black metalovou scénou, ale odvtedy sa už žáner vyvinul. Berúc do úvahy primitívnu, éterickú a často stredovekú estetiku, ktorá sa aplikuje na zvuk žánru ambient. Klasický dungeon synth verzie sa zameriavajú hlavne na obnovenie stredovekých hudobných štýlov pomocou syntetizátorov. Čerpá zo zvuku speváckych zborov alebo bojových pochodov. Žáner sa tiež inšpiroval ľahším žánrom fantasy a vydané skladby pripomínajú MIDI soundtracky videohier z 80. a 90. rokov.

## Referencie

## Zdroj

*Tento článok je čiastočný alebo úplný preklad článku Dungeon synth na anglickej Wikipédii.*
# Ghettotech

**Ghettotech** či **Ghetto-Tech** (tiež známy ako **Techno Bass** alebo **Detroit Bass**) je forma elektronickej tanečnej hudby pochádzajúcej z Detroitu. Kombinuje Booty House s Electrom, Hip-hopom, Technom a s vokálmi prevzatými zo štýlov ako napr. Miami Bass. Je obvykle rýchlejší než väčšina iných tanečných hudobných žánrov, zhruba 145-170 BPM, a často obsahuje až pornografické texty. Ghettotech bol vytvorený niekoľkými Detroitskými DJmi a producentmi, s výrazným vplyvom Miami Bassu a Booty Housu okolo roku 1994.

## Interpreti

* Disco D
* DJ Assault
* DJ Dick Nixon / Sekter .17
* DJ Godfather
* DJ Nasty
* DJ Shortstop
* DJ Starski
* Erotek
* Mr. De'

## Vydavateľstvá

* Databass Records
* Electrofunk Records
* Intuit-Solar
* Motor City Electro Company
* Twilight 76 Records

## Zdroj

*Tento článok je čiastočný alebo úplný preklad článku Ghetto-Tech na českej Wikipédii.*
# Mákina

|  |
| --- |
| Mákina |
| Pôvod v štýloch | Techno, EBM, Industriálna hudba |
| Kultúrne pozadie | Začiatok 90-tych rokov – Španielsko |
| Typické nástroje | Syntetizátor - Bicí automat - Sekvencer - Klávesy - Sampler |
| Všeobecná popularita | Nízka, vyššia v Špenielsku, Francúzsku a Japonsku |
| Odvodené štýly | UK hardcore, Trance |
|  |
| Zmes štýlov |
| Hardstyle, Gabber, J-Core |
|

|  |  |
| --- | --- |
|  |  Hudobný portál |

 |

**Mákina** je žáner pôvodom zo Španielska, podobným zvukom ako UK hardcore ale s určitými prvkami žánrov Bouncy techno a Trance. Asi najznámejšou skladbou tohto žánru je skladba „Streamline“ od španielskej skupiny Newton, ktorá bola použitá aj v reklame na Pepsi.

Charakteristické tempo Mákiny je okolo 160 BPM (ale v 90. rokoch až 170-180 BPM).

## História

Žáner Mákina sa zrodil začiatkom 90-tych rokov v španielskej Valencii. Od tých rokov sa rozvíjal v rýchlosti aj zvuku. Dnes je celosvetovým žánrom s mnohými producentmi a DJmi. Kluby ako Chocolate, ACTV, Puzzle, Chasis, Pont Aeri, a mnoho ďalších hrali pri rozvoji Mákiny do jej súčasnej podoby dôležitú úlohu.

## Interpreti a DJi

* DJ Nox (Producer/DJ)(Germany/Russia)
* Dany BPM (Producer/DJ)(Spain)
* Pastis (Spain)
* Buenri (Spain)
* DJ Konik (Spain)
* DJ Ruboy (Producer/DJ)(Spain)
* Gerard Requena (Spain)
* DJ Serna (Spain)
* DJ Gary MC (Producer/DJ)(Scotland,UK)
* Javi Tracker (Producer/DJ)(Spain)
* DJ Nau (Producer/DJ)(Spain)
* Xavi BCN (Producer/DJ)(Spain)
* Nando Dixkontrol (Spain)
* DJ Sonic (Spain)
* DJ Sisu (Spain)
* Xavi Metralla (Spain)
* Jordi K Stana (Producer/DJ)(Spain)
* Raul Lokura (Producer/DJ)(Spain)
* Cross B (Spain)
* Manu (Spain)
* DJ Contra (Producer/DJ)(Spain)
* DJ Troyer (Producer/DJ)(Spain)
* DJ Neuro (Producer/DJ)(Spain)
* Kapital (Spain)
* Javiolo (Spain)
* Roger Hard (Producer/DJ)(Spain)
* DJ Caësar 9114 (Producer/DJ)(France)
* David Traya (Producer/DJ)(Spain)
* K-rLos (Spain)
* PJ Mákina (UK)
* Riproar (UK)
* CJ Alarm (Spain)
* Frank Diaz (Spain)
* Luis DM (Spain)
* DJ Scott (Producer/DJ)(UK)
* DJ Nemesis (Producer/DJ)(UK)
* DJ Triple XL (Producer/DJ)(UK)
* Skudero (Spain)
* M-Project (Producer/DJ)(Japan)
* Sistema 3 (Spain)
* MasterCore (France)
* Jord W

## Externé odkazy

* makinamania.com - (Španielsky)
# Nu skool breaks

|  |
| --- |
| Nu skool breaks |
| Pôvod v štýloch | Techno, Drum and bass, Electro, Hip-hop, Dub |
| Kultúrne pozadie | 1998 – Spojené kráľovstvo |
|  |
|

|  |  |
| --- | --- |
|  |  Hudobný portál |

 |

**Nu skool breaks** (často skaracovaný na **nuskool** alebo **breaks**) je termín používaný na označenie podžánru breakbeatu. Nu skool breaks sa obyčajne vyznačuje temnejšími a ťažšími basovými linkami, ktoré sú obvykle dominantné v celej skladbe. Tempo skladieb sa pohybuje okolo 125 až 140 BPM.

## Interpreti

Uznávaní nu skool breaks interpreti, vrátane priekopníka Tipper a jeho vydavateľstva Fuel Records, sú Ils, Plump DJs, NAPT, Überzone, Freq Nasty, Stanton Warriors, Aquasky a Hybrid. Veľa hudby skupiny The Prodigy, najmä ich novšia tvorba, môžu byť klasifikované ako Nu skool breaks.

Na britskej scéne v súčasnosti dominuje Stanton Warriors, Plump DJs a NAPT. Medzi severoamerických interpretov patria Pillform, Funk Lab, Keith Mackenzie, Cereal Killaz a Überzone. Austrália má tiež rastúcu scénu s nu skool breakovými interpretmi ako Kid Kenobi a Dopamine.

## Externé odkazy

* Nubreaks.com
* Nuskoolbreaks.co.uk
# Reggaeton

**Reggaeton** je forma tanečnej hudby, ktorá v sebe kombinuje reggae, dancehall, hip hop a tradičnú hudbu Latinskej Ameriky. Je to nový žáner modernej urbánnej hudby, vlastný latinskoamerickej mládeži v USA ako aj mladým v Portoriku, Mexiku a Paname. Medzi najvýraznejších predstaviteľov patria Ozuna, J. Balvin, Anuel AA, Daddy Yankee, Wisin y Yandel, Maluma, Nicky Jam, Karol G, Bad Bunny, Becky G a Natti Natasha.

Reggaeton je tanečná klubová hudba. Väčšina laikov by povedala, že je to Latinskoamerický underground. Je to najpopulárnejší žáner súčasnej doby v Karibskej oblasti (Porto Rico, Kuba, Dominikánska republika). Charakterizuje ho typický rytmus "Dem Bow", ktorý po prvýkrát použil vo svojich nahrávkach Jamajský dancehallový umelec Shabba Ranks na začiatku 90-tych rokov. Reggae rytmy sa dostali do Hispánkej Ameriky od Jamajských robotníkov, ktorí pracovali na stavbe Panamského prieplavu a niektorí z nich sa neskôr presťahovali do Porto Rica, kde skombinovali tento štýl s Latinskoamerickými žánrami ako Bachata, Merengue, Salsa, Mambo, atď. V 90-tych rokoch bol tento štýl undergroundovou muzikou Porto Rica. V Reggaetone je aj veľmi silný vplyv Hip Hopu. Robili sa neoficiálne nahrávky, zväčša v garážach, ktoré ale mali dosť vysokú kvalitu. Tieto sa potom predávali na ulici. Na konci 90-tych rokov sa objavili umelci ako Hector a Tito (Los Bambinos), Daddy Yankee, Nicky Jam, Lito a Polaco a ďalší, ktorí začali v štúdiách nahrávať Reggaetón. Ten sa rýchlo dostal do klubov, keďže ho už všetci poznali. Rýchlo sa začali vynárať ďalší umelci ako Wisin a Yandel, Zion a Lennox, Don Omar, Tego Calderón, Factoria alebo Khriz a Ángel. Reggaeton sa do sveta dostal po prvýkrát v roku 2003, pesničkou Gasolina od Daddyho Yankeeho, ktorú hrali aj u nás na Slovensku. Ďalšou veľmi známou pesničkou, ktorú určite poznáte je "I know you want me (Calle ocho)" od Pitbulla. V USA a Španielsku je Reggaeton veľmi známy a to nie len medzi Latinskoamerickými prisťahovalcami. Ďalšou krajinou, kde sa robí Reggaeton je Grécko, Gréci si ho prispôsobili vlastnej kultúre a spievajú ho po grécky. V nahrávkach posledných 10 rokov rytmus Dem Bow dospel k dokonalosti a je oveľa bohatší, než bol kedysi v Reggae.
# Post-punk revival

|  |
| --- |
| Post-punk |
| Pôvod v štýloch | Alternatívny rock, Indie rock, Garage rock, Punk rock, New Wave, Post-punk |
| Kultúrne pozadie | Koniec 90. rokov – USA, Švédsko, Austrália, Spojené kráľovstvo |
| Typické nástroje | Gitara - Basová gitara - Bicie - Klávesy |
| Všeobecná popularita | 00. roky |
|  |
| Regionálne scény |
| New York, Detroit, Londýn |
|

|  |  |
| --- | --- |
|  |  Hudobný portál |

 |

**Post-punk revival** (iné názvy: **New Wave revival**, **garage rock revival** alebo **new rock revolution**) bola vývojová vetva žánru alternatívny rock koncom 20. a začiatkom 21. storočia, v ktorej skupiny brali inšpiráciu z pôvodných zvukov a estetiky garage rocku 60. rokov a post-punku a New Wave konca 70. rokov. Skupiny, ktoré sa dostali do mainstreamovej popularity z miestnych scén po celom svete začiatkom 1. dekády 21. storočia boli The Strokes, The White Stripes, The Hives a The Vines. Tie boli nasledované komerčným úspechom mnohých existujúcich a nových skupín.

## Významní interpreti

* Arctic Monkeys
* Editors
* Franz Ferdinand
* Kaiser Chiefs
* Razorlight
* The Hives
* The Killers
* The Libertines
* The Strokes
* The Vines

## Referencie

## Zdroj

*Tento článok je čiastočný alebo úplný preklad článku Post-punk revival na anglickej Wikipédii.*
# Moombahton

|  |
| --- |
| Moombahton |
| Pôvod v štýloch | Reggaeton, House (predovšetkým Dutch house alebo electro house) |
| Kultúrne pozadie | Marec 2010 – Washington, D.C., USA |
| Všeobecná popularita | Nízky až stredný mainstreamový výskyt od roku 2011 až doteraz |
|  |
|

|  |  |
| --- | --- |
|  |  Hudobný portál |

 |

**Moombahton** je fúzny žáner house hudby a reggaetonu, ktorý vytvoril americký DJ a producent Dave Nada na jeseň roku 2010. Po hudobnej stránke je moombahton v podstate Dutch house alebo electro house s tempom reggaetonu (zvyčajne 108 až 115 úderov za minútu) s bicími a perkusiami ovplyvnenými raggaetonom. Ďalej obsahuje "silné basové linky, dramatické build-upy a vyplnenie rýchlymi perkusívnymi prvkami".

## Referencie

## Zdroj

*Tento článok je čiastočný alebo úplný preklad článku Moombahton na anglickej Wikipédii.*
# Para

O iných významoch výrazu *Para* pozri *Para (rozlišovacia stránka)*.
Para znázornená v diagrame tlaku a teploty (Para je modrá čiara plus oblasť označená ako prehriata para.)
T-s diagram pre vodu/vodnú paru
**Para** je prechodný stav medzi kvapalinou (resp. pevnou látkou) a typickým plynom. Je to teda stav nekvapalnej a nepevnej látky, ktorej teplota a/alebo tlak je relatívne blízko jej bodu premeny na kvapalnú alebo pevnú fázu. Detaily definície sa rôznia - pozri nižšie.

V niektorých textoch sa para (bez ohľadu na detaily jej definície) terminologicky chápe ako podtyp plynu, v iných ako opak plynu. Ak sa chápe ako opak plynu, tak sa para a plyn niekedy spolu označujú ako vzdušniny.

Chápanie pary v bežnom jazyku je odlišné od fyzikálnej definície (teda od definícií preberaných v tomto článku) - pozri para (rozlišovacia stránka).

## Ukážky definícií

* Para je *plyn v podmienkach blízkych ku skvapalneniu.*
* Para je *plynné skupenstvo látky v blízkosti teploty varu príslušnej kvapaliny.*
* Para je *látka v plynnom skupenstve pre teplotách nižších ako kritická teplota.*
* Para je *plynná fáza látky pri teplotách nižších, než je kritická teplota (teplota, pri ktorej mizne rozdiel medzi kvapalnou a plynnou fázou); zvyčajne definovaná možnosťou skvapalnenia púhou kompresiou pri konštantnej teplote.*
* Para je *plynu podobná fáza látky pri teplote pod jej kritickým bodom. Paru možno kondenzovať na kvapalinu alebo pevnú látku zvýšením jej tlaku alebo znížením jej teploty.*
* Para je *plynná fáza látky, ktorá je buď v interakcii so svojou kvapalnou alebo pevnou fázou, alebo sa nachádza v stave, z ktorého sa malou zmenou teploty alebo tlaku dá spôsobiť jej kondenzácia.*
* Para je *neviditeľný plyn, ktorý je v priamom styku s pevnou látkou alebo kvapalinou - väčšina látky je kvapalnom alebo pevnom stave, malá časť je plynná.*
* Para je *plyn tvoriaci sa v dôsledku uvoľňovania molekúl z látky nachádzajúcej sa v kondenzovanom stave (kvapalina, pevná látka) do voľného objemu*
* Podľa A. N. Gurejeva panuje je v používaní termínov para a plyn neporiadok, preto sú podľa neho *výrazy plyn a para v terminológii termodynamiky fázových premien voľne zameniteľné*.

## Diagram teplota-entropia

V diagrame teplota-entropia (pozri obrázok) sa oblasť pary nachádza vpravo od krivky sýtych pár (pravá časť modrej zvonovitej krivky) a pod kritickou teplotou (dotyčnica k vrcholu zvonovej krivky). Stav nad kritickou teplotou sa v termodynamike považuje za plyn.

## Vodná para

V technických aplikáciách je vodná para najčastejším zástupcom pary. Napríklad parný stroj alebo parná turbína pracujú s vodnou parou, aj keď to nie je v ich názve uvedené. V energetike sa takáto para nazýva aj *prehriata para*. Kritický bod vodnej pary má parametre:

* teplota: 374,2°C
* tlak: 22,0453 MPa
* merný objem: 0,00304 m3.kg-1

## Pozri aj

* mokrá para

## Referencie

## Iné projekty

WikicitátyWikislovník* Wikicitáty ponúkajú citáty od alebo o **Para Wikislovník ponúka heslo **Para**

|  |  |
| --- | --- |
|  | Chemický portál |
# Textový procesor

Textový procesor LibreOffice Writer
**Textový procesor** je softvér, ktorý dokáže spracovať text podľa požiadaviek používateľa, vrátane formátovania, najčastejšie pre potreby DTP, pre ktoré sa používajú procesory typu WYSIWYG.

Často sa pomenovanie „textový procesor“ pletie s „textovým editorom“, ktorý však okrem editovania textu neposkytuje možnosť formátovania jeho vzhľadu. Medzi takéto procesory sa radia Microsoft Word (pričom anglický termín pre textový procesor – *word processor* nie je odvodený od pomenovania MS Wordu, je to skôr naopak) z kancelárskeho balíka Microsoft Office alebo Writer z balíka LibreOffice.

Funkcie textového procesora sa môžu pohybovať na škále medzi schopnosťami jednoduchého textového editora a plnohodnotnej aplikácie určenej na DTP. Zatiaľ čo rozdiel medzi textovým editorom a textovým procesorom je jasný – ide predovšetkým o možnosť upravovať formátovaný text – rozdiely medzi textovým procesorom a softvérom na DTP nie sú také jasné. Dôvodom je to, že i niektoré textové procesory získali funkcie, ktoré boli kedysi doménou softvérov DTP, ako napríklad podpora ligatúr pridaná v roku 2010 do Microsoft Wordu.

## Referencie

## Iné projekty

Commons* Commons ponúka multimediálne súbory na tému **Textový procesor**
# Programátor

Programátor pri práci.
*Programátor je aj nesprávne označenie pre programovacie zariadenie (angl. programmer).*
**Programátor** je ten, kto postupom zvaným programovanie implementuje výsledky návrhu projektu.

Za historicky prvého programátora sa považuje uznávaná Ada Lovelace. Vo svojich Poznámkach k Analytickému stroju vyjadrila prvý algoritmus určený pre počítač - Analytický stroj Charlesa Babbaga.

## Programátorská práca

Práca na novom programe zvyčajne začína na stole programátora-analytika, ktorý určí návrh budúceho programu, ktorý predá radovým programátorom. Tí ho prevedú do sekvencie príkazov, ktorým rozumie počítač. Kratšie programy môže písať iba jeden človek, ale aj tak by mal použiť návrh. Programovanie bez návrhu vedie najčastejšie k zlým programom, ktoré je nakoniec nutné prepísať, tentokrát aj s návrhom.

## Iné projekty

CommonsWikislovník* Commons ponúka multimediálne súbory na tému **Programátor Wikislovník ponúka heslo **Programátor**

## Externé odkazy

* Programovanie, návody, seriály, články, blogy, správy a diskusie o c#, c++, .net a php pre slovenských programátorov
# 32-bit

| **N-bitové počítače** |
| --- |
| 4-bit | 8-bit | 16-bit | 32-bit | 64-bit | 128-bit |
| **N-bitové aplikácie** |
| 4-bit | 8-bit | 16-bit | 32-bit | 64-bit | 128-bit |
| **N-bitová veľkosť dát** |
| 4-bit | 8-bit | 16-bit | 32-bit | 64-bit | 128-bit |
| nibble | bajt oktet | word | dword | qword |  |
| Bajt (slabika) je v užšom pojatí najmenšia adresovateľná jednotka na danom systéme. Podobne slovo je rovnakej veľkosti ako register. Pozri aj bajt a word (dátový typ). |

V informatike, **32-bitový** je prídavné meno používané na popis celých čísel, alebo iných dátových jednotiek, ktoré sú najviac 32 bitov (2 oktety) široké, alebo na popis CPU architektúr založených na registroch, adresových zberniciach alebo dátových zberniciach takejto veľkosti.

## Procesory

Medzi 32-bitové procesory patria:

* Intel iAPX 432
* Intel 80386 a kompatibilné (rodina IA-32)
* Intel i860
* Intel i960
* ARM
* Motorola 68000 a ďalší z tejto série
* Motorola 88000
* IBM System / 360
* DEC VAX
* IBM POWER1 a POWER2
* PowerPC (vybrané modely)
* SuperSPARC
* MIPS R2000, R3000 a R6000
* AMD 29000
* Hitachi SH4
* NEC V60

## Poznámky

## Zdroj

*Tento článok je čiastočný alebo úplný preklad článku 32bitový na českej Wikipédii.*
# IA-64

Itanium 2
**IA-64** (nazývaná aj ako **Intel Itanium architektúra**) je inštrukčná sada použitá v rodine mikroprocesorov Itanium. Samotnú inštrukčnú sadu resp. architektúru vyvinuli spoločne firmy Intel a Hewlett-Packard a implementovali do procesorov Itanium a Itanium 2.